कहाँ चुक्यो म्यानचेस्टर युनाइटेड ?
म्यानचेस्टर युनाइटेडमा पछिल्लो समय जे जति भयो, निकै तीव्र गतिले भयो । त्यसैले सबै आश्चर्यमा छन् । धेरै होइन, केही समय अगाडि मात्र सबथोक फरक थियो । म्यानचेस्टर सिटीले समेत रुचि देखाएका क्रिस्टियानो रोनाल्डोलाई अनुबन्ध गरेपछि म्यानचेस्टरमा खुसी छाएको थियो । म्यानचेस्टरका लागि दोस्रोपल्ट ‘डेब्यु’ गर्ने क्रममा न्युकासल युनाइटेडमाथि प्राप्त ४–१ जितमा रोनाल्डोले दुई गोल पनि गरे ।
लन्डन — म्यानचेस्टर युनाइटेडमा पछिल्लो समय जे जति भयो, निकै तीव्र गतिले भयो । त्यसैले सबै आश्चर्यमा छन् । धेरै होइन, केही समय अगाडि मात्र सबथोक फरक थियो । म्यानचेस्टर सिटीले समेत रुचि देखाएका क्रिस्टियानो रोनाल्डोलाई अनुबन्ध गरेपछि म्यानचेस्टरमा खुसी छाएको थियो । म्यानचेस्टरका लागि दोस्रोपल्ट ‘डेब्यु’ गर्ने क्रममा न्युकासल युनाइटेडमाथि प्राप्त ४–१ जितमा रोनाल्डोले दुई गोल पनि गरे ।लागिरहेको थियो, म्यानचेस्टरमा सबथोक ठीक हुँदै छ । खेलपछिको अन्तर्वार्तापछि रोनाल्डोको एक झलक हेर्न पनि म्यानचेस्टरका हजारौं समर्थक आधा–आधा घण्टा बाहिर कुरेका थिए । त्यसको १० सातापछि नै व्यवस्थापक ओले गनर सोल्सार आइतबार बर्खास्तीमा परेका छन् । सुरुमा म्यानचेस्टर लिभरपुलसँग ५–० पराजित रह्यो, पछि सिटीविरुद्धको खेल २–० ले गुमायो । यी दुई हारमा त सोल्सार जोगिए, तर जति बेला शनिबार मात्रै वाटफोर्डविरुद्ध ४–१ को हार बेहोर्‍यो, त्यो सोल्सारलाई हटाउनका लागि पर्याप्त कारण बन्यो ।तथ्यांक छुच्चो हुने गर्छ, न्युकासलमाथिको जितपछि सबैखाले प्रतियोगिताका १३ खेलमा म्यानचेस्टर खालि चारमै मात्र विजयी रहेको थियो । अनि इंग्लिस प्रिमियर लिगका आठ खेलबाट सात अंकमात्रै । त्यसमा एकै खेलमा मात्र क्लिन सिट । अनि सात खेलमा १९ गोल । झन् लिग कपबाट पनि बाहिरिएको स्थिति । वेस्ट ह्यामविरुद्ध सेप्टेम्बरमा डेविड डेगेयाले २–१ जितमा अन्त्यतिर पेनाल्टीमा नजोगाएको भए म्यानचेस्टरको स्थिति अझ कमजोर हुने थियो ।भिल्लारियल र एटलान्टाविरुद्ध घरमै रोनाल्डोले खेलको अन्त्यतिर तीन गोल नगरेको भए पनि म्यानचेस्टरको स्थिति अझ नाजुक हुने थियो । यो सबै पृष्ठभूमिमा सबैलाई लागिसकेको थियो, त्यस्तो दिन धेरै टाढा छैन, जति बेला सोल्सार बर्खास्तीमा पर्नेछन् । त्यसमध्ये पनि धेरैलाई नर्वेली प्रशिक्षकको काम गराइमै गुनासो थियो । सन् २०१९ मा नियुक्ति पाएयता धेरै त्यस्ता पनि थिए, जसको इच्छा उनी कति बेला असफल हुनेछन् भनेर हेर्नु थियो ।तर उनी जति बेला साँच्चै बर्खास्तीमा परे, त्यो पनि खुबै नरमाइलो र नमीठो रह्यो । जोसे मोउरिन्होले क्लब सम्हाल्दाको अन्तिम समयतिर क्लब जुन मोडमा पुगेको थियो, त्यसबाट टिमलाई सोल्सारले बाहिर ल्याएकै थिए र टिममा फर्काएका थिए, आत्मविश्वास । सोल्सारले क्लबको हित र फाइदामै मात्र काम गरे । गत सिजन म्यानचेस्टर अंक तालिकाको दोस्रो स्थानमा आएकै थियो । सन् २०१३ मा एलेक्स फर्गुसनले संन्यास लिएयता म्यानचेस्टरको त्यो प्रदर्शन सबैभन्दा उच्च थियो ।त्यति बेला १९ खेलको समाप्तिमा म्यानचेस्टर अंक तालिकाको शीर्षस्थानमा पनि पुगेको थियो, जुन स्थान फर्गुसन छँदा उसको आफ्नै जस्तो भएको थियो । युरोपा लिगमा भिल्लारियललाई हराउन सकेको भए पनि सोल्सारको म्यानचेस्टर अर्कै स्थितिमा रहन सक्थ्यो । त्यो सबैको अर्थ यो पनि थिएन कि म्यानचेस्टरको पछिल्लो खराब प्रदर्शनमा उनको कुनै जिम्मेवारी थिएन । उनले खास खास खेलाडीलाई ढंगले सम्हाल्न नै सकेनन् ।अल्बानियाविरुद्ध इंग्ल्यान्डले प्राप्त सहज जितमा एक गोल गरेका ह्यारी म्यागुएरले कान थुनेर खुसियाली मनाएका थिए । तर यिनै म्यागुएर वाटफोर्डविरुद्ध रातो कार्ड पाउँदै मैदान छाडे । उनी इंग्ल्यान्डका लागि त राम्रो खेल्छन्, क्लबका लागि भने खराब । यस्ता धेरै उदाहरण छन्, जसमा सोल्सार खास खास खेलाडीको स्थिति सम्हाल्न असफल भएका छन् । सोल्सारमाथि लाग्ने गरेको सबैभन्दा ठूलो आरोप हो, उनमा आफ्नै विशिष्ट शैली रहेको छैन ।पेप ग्वार्डिओला, योर्गेन क्लोप र थोमस टुचेलसँग उनलाई तुलना गर्ने काम पनि हुन्छ र यसमा सोल्सार पछाडि नै देखिन्छन् । तर सबैले के पनि बिर्सिन्छन् भने जुलियन नागेल्सन, मार्सेलो बिएस्ला र मउरिसो पोचेटिनोको तुलनामा सोल्सारको प्रदर्शन उच्च छ । रोनाल्डो म्यानचेस्टरमा त आए, तर उनले पनि टिमका लागि धेरै केही गर्न सकेका छैनन् । अझ केही हदसम्म उनी आफैं सोल्सारको विपक्षमा देखिए, अनि केही खेलाडी पोर्चुगाली खेलाडीको आगमनमा खुसी पनि थिएनन् ।कहाँ चुक्यो म्यानचेस्टर युनाइटेड ? यसको उत्तर सजिलो छैन । म्यानचेस्टरको खराब प्रदर्शन सोल्सारको समयमै मात्र भएको थिएन । असफलताको कारण त धेरै अगाडिदेखि क्लबमा विस्तारै तयार हुँदै थियो, अहिले फेरि एकपल्ट छ्याङ्ग देखिएको मात्र हो । म्यानचेस्टरले फर्गुसनको समयपछि आफूलाई ठीक दिशामा मोड्नै सकेनन् । अहिलेको म्यानचेस्टरको असफलताको सबै दोष सोल्सारलाई मात्र दिनुहुन्न । अनि म्यानचेस्टरको समस्या कसरी, कहिले समाधान हुन्छ, त्यो पनि टुंगो छैन । 